| Tania Mallet |
| --- |
|  |
| „Auksapirščio" filmavimo metu (1964 m.) |
|  |
| Tikras vardas |  |
|  |
| Gimė | 1941 m. gegužės 19 d.  Blekpulis |
| Mirė | 2019 m. kovo 30 d. (77 metai) |
|  |
| Šalis |  Anglija |
|  |  |
|  |  |
|  |  |
| Sutuoktinis | Simon Radcliffe (1976–2016) |
|  |  |
|  |
| Aktyvumo metai | 1961–1976 |
| Užsiėmimas | modelis, aktorė |
| Žymesni vaidmenys |
| Tilly Masterson  „Auksapirštis" (1964) |
|  |
|  |

**Tania Malet** (angl. *Tanya Mallet*; 1941 m. gegužės 19 d. – 2019 m. kovo 30 d.) buvo anglų modelis ir aktorė, geriausiai žinoma vaidmeniu filme apie agentą 007 Džeimsą Bondą „Auksapirštis".

Biografija
----------

Tania gimė Blekpulyje, iš Rusijos kilusios aristokratės Olgos Mironovos ir jos vyro, anglo milijonieriaus Henry Mallet šeimoje. Ji yra garsios britų aktorė Helen Mirren pusseserė: šios tėvas ir Tanios motina buvo brolis ir sesuo. Tanios senelis buvo Rusijos pasiuntiniu Didžiojoje Britanijoje ir po Rusijos revoliucijos nusprendė negrįžti į gimtinę. Jos tėvai vėliau išsiskyrė ir motina ištekėjo už George Dawson, kuris po kurio laiko buvo nuteistas 3 metus kalėti už sukčiavimą.

1957 m. būdama 16 metų, Tania ėmė lankyti Lucy Clayton modelių mokyklą ir greitu metu buvo viena žinomiausių šalies manekelių. 1961 m. ją buvo galima išvysti dokumentinaime filme apie manekenes „Girls Girls Girls!" 1963 m. ji nesėkmingai dalyvavo atrankoje į antrąjį bondiados filmą „Iš Rusijos su meile": nors ir būdama rusų kilmės, ji nebuvo atrinkta vaidinti rusę Tatjaną Romanovą dėl savo akcento  (vaidmuo atiteko italei Danielai Bjanki). Vis tik po metų Tania gavo vaidmenį trečiojoje serijos juostoje „Auksapirštis", kur įkūnijo Tilę Masterson: keršto siekiančią merginą, kurios sesuo Džilė Masterson (akt. Shirley Eaton) buvo nužudyta. Vaidmuo jai buvo pasiūlytas po to, kai kažkas atsiuntė jos, dėvinčios bikini, nuotrauką prodiuseriui Albert R. Broccoli. 

Tuo metu ji uždirbdavo 2 tūkstančius svarų per savaitę kaip modelis, tačiau, norėdama paeksperimentuoti, ėmėsi vaidmens, už kurį gavo 150 svarų per savaitę. Būtent atlyginimo skirtumas ir lėmė, kad Tania nesusidomėjo aktoryste ir toliau dirbo modelio darbą. Antrasis ir paskutinis jos pasirodymas ekrane buvo 1976 m. serialo „Keršytojai" viename iš epizodų. 

Tania buvo ištekėjusi 2 kartus, tačiau apie pirmąją santuoką žinių nėra. Su antruoju vyru Simonu Radcliffu ji gyveno iki šio mirties 2016 m. Ji pati mirė 2019 m. sulaukusi 77 metų amžiaus.

Nuorodos
--------

|  |  |
| --- | --- |
|  | **Vikiteka: Tania Mallet** – vaizdinė ir garsinė medžiaga  |

* IMDb profilis

Šaltiniai
---------

1. ↑  „Goldfinger actress dies aged 77". *BBC News*. 1 April 2019. Nuoroda tikrinta 2019-04-01.
2. ↑  Manby, Christine (6 May 2019). „Tania Mallet: The Blackpool Bond girl who shunned Hollywood". *The Independent*. Suarchyvuotas originalas 26 May 2022. Nuoroda tikrinta 2019-05-07.  Nežinomas parametras `|url-status=` ignored (pagalba); Nežinomas parametras `|url-access=` ignored (pagalba)
3. ↑  Ramos, Dino-Ray (31 March 2019). „Tania Mallet Dies: Model And 'Goldfinger' Actress Was 77". *Deadline Hollywood*. Nuoroda tikrinta 2019-04-01.
4. ↑  Bond, James (2019-05-31). „We are very sorry to hear that Tania Mallet who played Tilly Masterson in GOLDFINGER has passed away. Our thoughts are with her family and friends at this sad time.pic.twitter.com/gMkqqheGJ7".